## Zakon o stomatološkoj djelatnosti

### NN 121/2003 (29.7.2003.), Zakon o stomatološkoj djelatnosti

# HRVATSKI SABOR

1708

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O STOMATOLOŠKOJ DJELATNOSTI

Proglašavam
Zakon o stomatološkoj djelatnosti, koji je donio Hrvatski sabor na sjednici 17.
srp­nja 2003.

Broj:
01-081-03-2665/2
Zagreb, 23. srp­nja 2003.

Predsjednik
Republike Hrvatske
**Stjepan Mesić,** v. r.

## ZAKON

### O STOMATOLOŠKOJ DJELATNOSTI

I. TEMELJNE ODREDBE

SadrŽaj
Zakona

Članak
1.

Ovim se
Zakonom uređuju ustrojstvo te uvjeti za obavljanje stomatološke djelatnosti kao
službe koja osigurava pružanje stomatološke pomoći osobama u ostvarivanju i
zaštiti oralnog zdravlja.

StomatoloŠka djelatnost

Članak 2.

(1) Stomatološku djelatnost obavljaju doktori
stomatologije i doktori stomatologije specijalisti nakon završenog
stomatološkog studija, položenoga stručnog ispita, odnosno specijalističkog
ispita za rad u pojedinim specijalističkim strukama te ishođenja odobrenja za
samostalan rad.

(2) Stomatološka djelatnost obuhvaća:

1. sprječavanje bolesti, stomatološki zdravstveni
odgoj i savjetovanje,

2. pregled kojim se utvrđuje postojanje ili
nepostojanje bolesti zuba i usne šupljine, oštećenja ili anomalija,

3. procjenu stanja iz točke 2. ovoga stavka pomoću
stomatološko-medicinskih dijagnostičkih sredstava te liječenje i
rehabilitaciju,

4. propisivanje lijekova, medicinskih proizvoda i
pomagala,

5. izdavanje liječničkih uvjerenja, svjedodžbi,
potvrda i mišljenja,

6. druge radnje sukladno
općim i posebnim propisima.

Članak 3.

(1) U procesu donošenja
odluka i izbora dijagnostike i odgovarajućeg liječenja doktor stomatologije je
samostalan u postupanju sukladno znanstvenim saznanjima i stručno dokazanim
metodama koje odgovaraju suvremenom standardu stomatološke struke.

(2) Doktor stomatologije
obvezan je u obavljanju stoma­tološke djelatnosti osobito poštovati načela
obavljanja stomato­loške djelatnosti.

(3) Doktor stomatologije
obvezan je suzdržavati se od svake aktivnosti koja nije spojiva s ugledom,
dostojanstvom i neovis­nošću stomatološke djelatnosti.

Članak 4.

Pružanjem stomatološke
zaštite kao zanimanjem smiju se baviti samo doktori stomatologije.

NeovlaŠteno
pruŽanje stomatoloŠke pomoĆi

Članak 5.

Hrvatska stomatološka komora
(u daljnjem tekstu: Komora) je ovlaštena i obvezna poduzimati postupke u
slučaju neo­vlaš­tenog pružanja stomatološke pomoći.

II. STJECANJE I GUBITAK
PRAVA NA OBAVLJANJE STOMATOLOŠKE DJELATNOSTI

Stjecanje odobrenja za samostalan rad

Članak 6.

(1) Doktoru stomatologije
koji je položio stručni ispit i koji je upisan u registar doktora
stomatologije, Komora će dati odobrenje za samostalan rad (licencu).

(2) Odobrenjem za samostalan
rad dokazuje se stručna osposobljenost doktora stomatologije za samostalno
obavljanje cjelokupne stomatološke djelatnosti na području Republike Hrvatske.

(3) Odobrenje za samostalan
rad doktoru stomatologije daje, odnosno uskraćuje upravnim aktom tijelo
određeno Statutom Komore.

(4) Protiv upravnoga akta iz
stavka 3. ovoga članka nije dopuštena žalba, već se može pokrenuti upravni
spor.

(5) Odobrenje za samostalan
rad daje se na vrijeme od šest godina.

(6) Doktorima stomatologije –
strancima Komora daje odobrenje za samostalan rad na vrijeme određeno prema
propisima koji uređuju rad stranaca u Republici Hrvatskoj.

(7) Na postupak obnavljanja i
oduzimanja odobrenja za samostalan rad doktora stomatologije primjenjuju se
odredbe stavka 3. i 4. ovoga članka.

(8) Vrste i uvjete za
davanje, obnavljanje i oduzimanje odobrenja za samostalan rad, propisuje općim
aktom Komora.

Stjecanje prava na
obavljanje stomatoloŠke djelatnosti

Članak 7.

Pravo
na obavljanje stomatološke djelatnosti na području Republike Hrvatske stječe se
upisom u registar doktora stomatologije i ishođenjem odobrenja za samostalan
rad.

Članak
8.

Uvjete,
način upisa te vođenje i sadržaj registra doktora stomatologije propisuje općim
aktom Komora.

Nedostojnost
za obavljanje stomatoloŠke djelatnosti

Članak
9.

(1)
Doktor stomatologije koji je pravomoćnom sudskom odlukom proglašen krivim za
počinjenje kaznenog djela, može se s obzirom na važnost i prirodu ugroženog
dobra ili druge posljedice te s obzirom na okolnosti pod kojima je radnja
izvršena odnosno propuštena, smatrati nedostojnim za obavljanje stoma­tološke
djelatnosti.

(2)
Doktoru stomatologije iz stavka 1. ovoga članka može biti uskraćeno davanje
odobrenja za samostalan rad, odnosno privremeno ili trajno oduzeto odobrenje za
samostalan rad.

(3)
Ovisno o vrsti kaznenog djela i posljedici koju je imalo, doktoru stomatologije
iz stavka 1. ovoga članka, može biti privremeno ili trajno ograničeno odobrenje
za samostalan rad s obzirom na opseg i vrstu poslova kojima se doktor
stomatologije smije baviti.

(4)
Nedostojnost za obavljanje stomatološke djelatnosti utvrđuje upravnim aktom
tijelo određeno Statutom Komore.

(5)
Protiv upravnog akta iz stavka 4. ovoga članka nije dopuštena žalba, već se može
pokrenuti upravni spor.

III.
ORGANIZACIJA STOMATOLOŠKE DJELATNOSTI

Članak
10.

Stomatološka
djelatnost može se obavljati u:

1.
privatnoj praksi,

2.
grupnoj praksi,

3.
zdravstvenoj ustanovi ili drugoj pravnoj osobi (trgo­vačkom društvu).

StomatoloŠka
ordinacija

Članak 11.

(1) Doktor stomatologije može imati samo jednu stoma­tološku
ordinaciju s najmanje jednom stomatološkom jedinicom.

(2) Doktor stomatologije može osnovati i zubotehnički
laboratorij za potrebe svoje stomatološke ordinacije.

Članak 12.

(1) Stomatološka ordinacija je temeljna
organizacijsko-radna jedinica s prostorom, opremom i kadrovskim normativom
radne grupe određenim posebnim propisima.

(2) Doktor stomatologije je nositelj stručne, pravne
i organizacijske odgovornosti u stomatološkoj ordinaciji.

Članak 13.

(1) Radnu grupu stomatološke ordinacije čini
ordinacijski tim te izvantimski zdravstveni i nezdravstveni suradnici.

(2) Ordinacijski tim čine doktor stomatologije –
nositelj stomatološke ordinacije i stomatološki asistent sa završenim
srednjoškolskim obrazovnim programom, odnosno medicinska sestra.

(3)
Stomatološka ordinacija može imati suradnike koji obavljaju pomoćne,
knjigovodstvene i druge servise predviđene zakonskim propisima.

Grupna
praksa

Članak
14.

(1)
Doktori stomatologije mogu se udruživati u grupnu praksu. U grupnoj praksi
svaki doktor stomatologije zadržava svoju neovisnost i vlastitu odgovornost.

(2)
Doktor stomatologije koji radi u stomatološkoj ordinaciji grupne prakse
nositelj je stručne odgovornosti koja proizlazi iz odobrenja za samostalan rad.

Zdravstvene
ustanove i druge pravne osobe za obavljanje stomatoloŠke djelatnosti

Članak 15.

Stomatološka djelatnost može se obavljati u
zdravstvenim ustanovama, u skladu sa Zakonom o zdravstvenoj zaštiti i Zakonom o
ustanovama te u trgovačkom društvu (u daljnjem tekstu: društvo), u skladu sa
Zakonom o zdravstvenoj zaštiti i Zakonom o trgovačkim društvima.

Članak 16.

(1) Stomatološke usluge u društvu mogu pružati samo
doktori stomatologije i doktori stomatologije – pripravnici pod nadzorom
mentora koji odgovara za kvalitetu pružene usluge.

(2) Doktori stomatologije koji rade u društvu ne
moraju biti članovi društva.

Članak 17.

Odredbama općih akata društva ne smije biti dovedena
u pitanje samostalnost doktora stomatologije u obavljanju stoma­tološke
djelatnosti.

Članak 18.

U pogledu obveze čuvanja profesionalne tajne,
disciplinske odgovornosti i odnosa prema Komori i njenim tijelima, doktori
stomatologije u društvu imaju ista prava i obveze kao i doktori stomatologije u
privatnim stomatološkim ordinacijama.

Članak 19.

Komora vodi poseban registar društava.

NaČin
oglaŠavanja doktora stomatologije

Članak
20.

Način
oglašavanja doktora stomatologije propisuje općim aktom Komora.

IV.
PRAVA I OBVEZE DOKTORA STOMATOLOGIJE U OBAVLJANJU STOMATOLOŠKE DJELATNOSTI

Članak
21.

Doktor
stomatologije je obvezan pružati stomatološku pomoć savjesno, sukladno zakonu,
statutu i drugim općim aktima Komore te Kodeksu stomatološke etike i
deontologije.

PruŽanje
i uskraĆivanje stomatoloŠke pomoĆi

Članak
22.

(1)
Doktor stomatologije obvezan je pružiti stomatološku pomoć i provesti potrebne
mjere prevencije, dijagnostike, lije­čenja i rehabilitacije svim osobama kojima
je on izabrani doktor stomatologije ili koji su mu upućeni za stomatološku
pomoć u okviru njegovih ovlaštenja i prava.

(2) U
hitnim stanjima doktor stomatologije obvezan je bez odgađanja pružiti
stomatološku pomoć svakome tko mu se za nju obrati.

(3)
Hitnim stanjima iz stavka 2. ovoga članka smatraju se ona stanja kod kojih bi
zbog nepružanja stomatološke pomoći mogle nastati trajne štetne posljedice po
zdravlje ili po život bolesnika.

(4) Doktor
stomatologije ne smije uvjetovati pružanje hitne stomatološke pomoći s
prethodnim osiguranjem plaćanja stoma­to­loške usluge.

(5)
Doktor stomatologije može odbiti pružanje stomatološke pomoći osobi koja mu
prijeti ili je prema njemu, odnosno drugim zdravstvenim radnicima fizički
agresivna, osim u hitnim stanjima.

(6) U
slučaju iz stavka 5. ovoga članka doktor stomatologije dužan je osobi pružiti
neophodnu hitnu stomatološku pomoć ako mu je osigurana zaštita policije ili
neki drugi oblik zaštite.

Obveza
ukljuČivanja u hitnu stomatoloŠku sluŽbu

Članak
23.

Doktor
stomatologije, koji obavlja stomatološku djelatnost u okviru osnovne mreže
stomatološke djelatnosti, mora se uključiti u program pružanja hitne
stomatološke pomoći u slučaju potrebe na svom području.

NuŽna
stomatoloŠka pomagala i lijekovi

Članak
24.

Doktor
stomatologije mora sukladno znanstvenim saznanjima i stručno dokazanim
metodama, s obzirom na svoju djelatnost i uvjete određenog područja, imati na
raspolaganju nužna sto­matološka pomagala i lijekove, s kojima će započeti
liječenje bolesnika.

MeĐusobni
odnosi doktora stomatologije i pacijenta

Članak
25.

Doktor
stomatologije je obvezan upoznati pacijenta s predloženim dijagnostičkim
postupcima i načinom liječenja, kao i drugim mogućim metodama i postupcima
dijagnosticiranja te načinima liječenja. Doktor stomatologije obvezan je u tom
pogledu pružiti pacijentu sva raspoloživa objašnjenja, uključujući vlastita i
tuđa iskustva kao i moguće rizike zahvata po zdravlje i život.

Priziv
savjesti

Članak
26.

(1)
Radi svojih etičkih, vjerskih ili moralnih nazora, odnosno uvjerenja doktor
stomatologije se ima pravo pozvati na priziv savjesti te odbiti provođenje
dijagnostike, liječenja i rehabilitacije pacijenta, ako se to ne kosi s
pravilima struke te ako time ne uzrokuje trajne posljedice za zdravlje ili ne
ugrozi život pacijenta. O svojoj odluci mora pravovremeno izvijestiti pacijenta
te ga uputiti drugom doktoru stomatologije iste struke.

(2) Ako je doktor stomatologije zaposlen kod drugog
doktora stomatologije koji obavlja privatnu praksu ili u zdravstvenoj ustanovi,
odnosno u drugoj pravnoj osobi, mora o odluci izvijestiti svoga nadređenog,
odnosno poslodavca.

Profesionalna
stomatoloŠka tajna

Članak 27.

(1) Doktor stomatologije obvezan je čuvati kao
profesionalnu tajnu sve što sazna o zdravstvenom stanju pacijenta.
Profesionalnom tajnom smatraju se svi podaci koje doktor stomatologije sazna
pri obavljanju svoje struke o pacijentu, njegovim osobnim, obiteljskim i
socijalnim prilikama kao i podaci vezani uz otkrivanje i liječenje bolesti.
Doktor stomatologije obvezan je na čuvanje profesionalne tajne o pacijentu i
prema članovima obitelji pacijenta, čak i nakon njegove smrti.

(2) Doktor stomatologije obvezan je voditi računa o
tome da profesionalnu tajnu čuvaju i druge osobe koje rade u njegovoj
ordinaciji ili su na bilo koji drugi način saznali podatke o zdravstvenom
stanju pacijenta.

(3) Pruža li više doktora stomatologije istovremeno,
ili jedan nakon drugog, istom pacijentu neki oblik stomatološke usluge, obveza
čuvanja tajne ne primjenjuje se između doktora stomatologije.

(4) Iznošenje profesionalne tajne dopušteno je samo
uz pristanak pacijenta te u skladu s Kodeksom stomatološke etike i
deontologije. Iznošenje profesionalne tajne dopušteno je i u slučaju ako bi se
čuvanjem profesionalne tajne ugrozio život i zdravlje drugih ljudi.

(5) Odavanjem profesionalne tajne ne smatra se:
iznošenje podataka o pacijentu u svrhu znanstvenih istraživanja, predavanja ili
publikacija, neodavajući identitet pacijenta i uz njegov pisani pristanak,
davanje podataka za statističku obradu, neodavajući identitet pacijenta,
davanje podataka društvu za zdravstveno osiguranje s kojim pacijent ima
sklopljen ugovor o osiguranju te davanje podataka istražnoj ili sudbenoj
vlasti, ako bi tajenje podataka moglo utjecati na bit istražnog ili sudskog
postupka ili naškoditi trećoj osobi.

Obveza
prijavljivanja

Članak
28.

(1)
Doktor stomatologije obvezan je podnijeti prijavu policiji ili državnom
odvjetništvu, kada tijekom obavljanja stomatološke djelatnosti posumnja da je
smrt ili tjelesna ozljeda osobe nastala nasilnim putem.

(2)
Doktor stomatologije je prijavu iz stavka 1. ovoga članka, obvezan podnijeti i
kada posumnja da je malodobnoj ili nemoćnoj osobi zdravstveno stanje ozbiljno
ugroženo zapušta­njem ili zlostavljanjem.

VoĐenje
i Čuvanje stomatoloŠke dokumentacije

Članak
29.

(1)
Doktor stomatologije obvezan je voditi točnu, iscrpnu i datiranu stomatološku
dokumentaciju o stanju pacijenta i njegovu liječenju u skladu s propisima o
evidencijama na područjuzdravstva. Doktor stomatologije obvezan je tu
dokumentaciju na zahtjev predočiti ministarstvu nadležnom za zdravstvo,
tijelima državne uprave u skladu s posebnim propisima, Komori ili sudbenoj
vlasti.

(2) Dokumentaciju koja se čuva na elektronskom mediju
potrebno je osigurati od mijenjanja, prijevremenog uništenja ili nedopuštenog
korištenja.

(3) Stomatološka dokumentacija sastoji se od kartona
sa statusom, povijesti bolesti, rendgenskih snimaka te fotografija.

(4) Doktor stomatologije obvezan je na zahtjev
pacijenta dati mu na uvid svu stomatološku dokumentaciju koja se odnosi na
dijagnostiku i liječenje njegove bolesti.

(5) Doktor stomatologije obvezan je čuvati podatke o
lije­čenju pacijenta deset godina nakon završenog liječenja, a nakon toga roka
obvezan je postupiti prema propisima o čuvanju dokumentacije.

Pretraga
stomatoloŠke ordinacije

Članak 30.

(1) Pretragu stomatološke ordinacije može odrediti
samo nadležni sud pisanim nalogom ako su za to ispunjeni uvjeti propisani
zakonom.

(2) Kada se odredi pretraga stomatološke ordinacije,
sud će o tome odmah obavijestiti Komoru.

(3) Pravo je doktora stomatologije da on ili njegov
zastupnik i obvezatno dva svjedoka, od kojih jedan može biti i predstavnik
Komore budu nazočni pri pretrazi stomatološke ordinacije.

(4) Kod pretrage stomatološke ordinacije ne smije
biti po­vrijeđena tajnost stomatološke dokumentacije i predmeta na štetu
pacijenata. Pregled stomatološke ordinacije ograničit će se na pregled samo
onih dokumenata i predmeta koji su u izravnoj vezi s kaznenim djelom zbog kojeg
se vodi postupak.

(5) Dokazi pribavljeni u protivnosti s odredbama
ovoga članka ne mogu se upotrijebiti u postupku protiv doktora stomatologije i
njegovih pacijenata.

MeĐusobni
odnosi doktora stomatologije

Članak 31.

(1) Doktor stomatologije je svojim ponašanjem i
postupkom obvezan poštivati ljudski i moralni dignitet drugog doktora
stomatologije.

(2) Doktor stomatologije obvezan je odnositi se časno
prema drugom doktoru stomatologije te poštivati njegovu osobnost, uvažavati
njegovu stručnost i službeni položaj.

(3) Doktor stomatologije je obvezan u odnosima prema
drugim doktorima stomatologije poštivati sve odgovarajuće odredbe Kodeksa
stomatološke etike i deontologije.

Obveza obavjeŠtavanja drugoga
doktora stomatologije

Članak
32.

Kada
doktor stomatologije upućuje drugom doktoru stomatologije ili u drugu ustanovu,
trgovačko društvo, odnosno drugu pravnu osobu koja obavlja zdravstvenu
djelatnost pacijenta, koji bi zbog svog stanja ili ponašanja mogao ugroziti
zdravlje, odnosno život doktora stomatologije, drugih zdravstvenih radnika ili
drugih pacijenata, obvezan ih je o tome pravodobno obavijestiti telefonom,
elektroničkim putem ili na drugi odgovarajući način.

V.
VREDNOVANJE STOMATOLOŠKE DJELATNOSTI

Vrednovanje
stomatoloŠke djelatnosti

Članak 33.

(1) Vrednovanje stomatološke djelatnosti kao visoko
specijalizirane djelatnosti od iznimne vrijednosti za pojedinca i društvo, u
osnovnoj mreži stomatološke djelatnosti uređuje se kolektivnim ugovorom.

(2) Aktima Komore uređuje se vrednovanje stomatološke
djelatnosti izvan osnovne mreže stomatološke djelatnosti.

Cijena
rada doktora stomatologije

Članak 34.

Komora donosi jedinstveni Cjenik usluga stomatološke
dje­latnosti, kojim je definirana najniža cijena stomatološke usluge.

Članak 35.

Privatni doktor stomatologije mora istaknuti cjenik
svojih sto­matoloških usluga na dostupnom i za pacijente vidljivom mjestu.

Članak 36.

(1) Doktor stomatologije može obavljati stomatološku
djelatnost i u karitativnom obliku u okviru vjerskih ili nevladinih udruga, što
je obvezno označiti posebno oznakom u dokumentaciji stomatologa.

(2) Privatni doktor stomatologije ima i pravo u
okviru svoje stomatološke djelatnosti pružiti stomatološku pomoć članovima
svoje uže obitelji bez naknade.

VI.
HRVATSKA STOMATOLOŠKA KOMORA

Obveza
uČlanjenja u Komoru

Članak
37.

(1)
Doktori stomatologije koji obavljaju stomatološku djelatnost na području
Republike Hrvatske, obvezno se učlanjuju u Komoru kao samostalnu i neovisnu
strukovnu organizaciju sa svojstvom pravne osobe i javnim ovlastima.

(2)
Članstvo u Komori dobrovoljno je za doktore stomatologije koji ne obavljaju
neposredno stomatološku djelatnost, koji obavljaju stomatološku djelatnost
izvan Republike Hrvatske, koji su u mirovini te koji su nezaposleni.

Članak
38.

Komora
predstavlja svoje članstvo u zemlji i inozemstvu.

Tijela Komore

Članak
39.

(1)
Tijela Komore su Skupština, Upravno vijeće, Izvršni odbor, predsjednik i druga
tijela utvrđena statutom Komore.

(2)
Ustrojstvo, nadležnost, sastav, način izbora, prava i obveze tijela Komore
uređuju se statutom i drugim općim aktima Komore.

Nadzor nad radom Komore

Članak
40.

(1)
Nadzor nad zakonitošću rada Komore u obavljanju njezinih javnih ovlasti provodi
ministarstvo nadležno za zdravstvo.

(2) U
provođenju nadzora iz stavka 1. ovoga članka ministarstvo nadležno za zdravstvo
može od Komore tražiti odgovarajuća izvješća i podatke vodeći računa o
samostalnosti stomatološke djelatnosti.

(3)
Izvješća i podatke iz stavka 2. ovoga članka Komora je obvezna dostaviti
ministru nadležnom za zdravstvo u roku od 30 dana ili u istom roku izvijestiti
o razlozima zbog kojih ih nije u mogućnosti dostaviti.

(4)
Komora je obvezna ministru nadležnom za zdravstvo podnijeti godišnje izvješće o
radu do 1. ožujka iduće godine, za prethodnu godinu.

Suradnja
Komore s ministarstvom nadleŽnim za zdravstvo i drugim tijelima

Članak 41.

(1) Komora obavještava ministarstvo nadležno za
zdravstvo, druga tijela državne uprave te nadležna tijela jedinica lokalne i
područne (regionalne) samouprave, samoinicijativno ili na njihov zahtjev o
stanju i problemima stomatologije i o mjerama koje bi trebalo poduzeti radi
unapređenja stomatologije te radi unapre­đenja zdravstvene zaštite građana.

(2) Komora surađuje s državnim tijelima i tijelima
lokalne i područne (regionalne) samouprave u rješavanju problema u
stomatološkoj djelatnosti.

(3) Komora odlučuje o suradnji s drugim komorama zdravstvenih
radnika, medicinskim i stomatološkim fakultetima te li­ječničkim, stomatološkim
i drugim udrugama u Republici Hrvat­skoj i inozemstvu, kao i sa stomatološkim
komorama drugih država.

(4) Policija, državno odvjetništvo i sudovi
obavještavaju o svim postupcima koji se vode protiv doktora stomatologije
ministarstvo nadležno za zdravstvo i Komoru.

Javne
ovlasti Komore

Članak
42.

Komora
obavlja sljedeće javne ovlasti:

– vodi
registar doktora stomatologije u Republici Hrvatskoj,

– daje,
obnavlja i oduzima odobrenja za samostalan rad,

–
obavlja stručni nadzor nad radom doktora stomatologije (u stomatološkim
ordinacijama, grupnoj praksi, zdravstvenim ustanovama i drugim pravnim osobama
koje obavljaju stomatološku djelatnost),

–
određuje najnižu cijenu rada doktora stomatologije izvan osnovne mreže
stomatološke djelatnosti.

Poslovi
Komore

Članak 43.

Pored javnih ovlasti iz članka 42. ovoga Zakona,
Komora obavlja i sljedeće poslove:

1. vodi registar svojih članova, stomatoloških
ordinacija, grupnih praksi, zdravstvenih ustanova i drugih pravnih osoba,

2. donosi Kodeks stomatološke etike i deontologije,

3. prati i nadzire provođenje pravila stomatološke
etike i deontologije te poduzima odgovarajuće mjere u slučaju njihovog kršenja,

4. pruža zaštitu građanima u ostvarivanju prava s
obzirom na kvalitetu, sadržaj i vrstu stomatološke usluge koja im se pruža,

5. daje
mišljenje u postupku osnivanja, preseljenja i prestanka rada stomatoloških
ordinacija, grupne prakse, zdravstvenih ustanova i drugih pravnih osoba,

6. predlaže ministru nadležnom za zdravstvo osnovnu
mrežu stomatološke djelatnosti,

7. propisuje način oglašavanja doktora stomatologije,

8. utvrđuje najniže cijene stomatoloških usluga za
doktore stomatologije izvan osnovne stomatološke djelatnosti,

9. utvrđuje cijene stomatoloških usluga iz opsega
dobrovoljnog zdravstvenog osiguranja,

10. zastupa interese svojih članova kod sklapanja
ugovora s društvima za osiguranje,

11. sudjeluje pri određivanju standarda i normativa
stoma­toloških usluga,

12. daje stručna mišljenja kod pripreme propisa od
utjecaja na razvoj stomatološke struke,

13. organizira dodatno usavršavanje i trajnu
izobrazbu svojih članova,

14. čuva i unapređuje društveni položaj i dignitet
stoma­to­loškog zvanja,

15. izdaje glasilo Komore i druge stručne publikacije
iz područja stomatološke djelatnosti,

16. obavlja i druge poslove u skladu sa zakonom,
statutom i općim aktima Komore.

OpĆi
akti Komore

Članak 44.

(1) Skupština Komore donosi statut na koji daje
suglasnost ministar nadležan za zdravstvo.

(2) Statutom se uređuje organizacija i poslovi
Komore, način izbora i djelovanje tijela Komore te druga pitanja značajna za
stomatološku djelatnost.

(3) Statut Komore objavljuje se u »Narodnim
novinama«.

Kodeks
stomatoloŠke etike i deontologije

Članak 45.

(1) Skupština Komore donosi Kodeks stomatološke etike
i deontologije.

(2) Kodeks stomatološke etike, polazeći od
humanističkih vrijednosti i temeljnih vrijednosti društva, utvrđuje načela i
pravila kojih se doktori stomatologije moraju pridržavati pri obavljanju svoje
djelatnosti.

(3) Kodeks stomatološke etike i deontologije
objavljuje se u »Narodnim novinama«.

Registri
Komore

Članak 46.

(1) Komora vodi registar doktora stomatologije,
stomato­loških ordinacija, grupnih praksi, zdravstvenih ustanova i drugih
pravnih osoba koje obavljaju stomatološku djelatnost.

(2) Komora može prema potrebi uvesti i registre za
pripravnike, specijalizante, specijaliste te druge evidencije određene zakonom
ili statutom.

(3) Registri iz stavka 1. i 2. ovoga članka javne su
knjige. Izvaci iz registara koje vodi Komora te potvrde izdane na temelju
podataka iz tih evidencija javne su isprave.

Iskaznica
doktora stomatologija

Članak
47.

(1)
Doktoru stomatologije koji je upisan u registar Komore izdaje se iskaznica.

(2)
Oblik i sadržaj iskaznice doktora stomatologije te način izdavanja propisuje se
općim aktom Komore.

Financiranje
Komore

Članak
48.

(1)
Prihodi Komore su članarina i drugi prihodi ostvareni djelatnošću Komore.

(2) Iz
državnog proračuna Republike Hrvatske osiguravaju se sredstva za izvršavanje
poslova iz članka 42. podstavka 3. ovoga Zakona.

Članak 49.

Doktor
stomatologije obvezan je uredno plaćati članarinu i podmirivati druge obveze
prema Komori.

Fondovi
osiguranja

Članak
50.

Komora
može samostalno ili udruženo osnivati osigura­vajuće fondove za doktore
stomatologije te druge oblike osobnog i materijalnog osiguranja doktora
stomatologije, u skladu s posebnim propisima.

VII.
ODGOVORNOST DOKTORA STOMATOLOGIJE

Članak 51.

Statutom ili drugim općim aktom Komore utvrdit će se
što se smatra težom i lakšom povredom pravila ponašanja, sankcije za počinjenu
težu i lakšu povredu pravila ponašanja u obavljanju stomatološke djelatnosti,
ustrojstvo te način djelovanja Časnog suda pri Komori.

Članak 52.

Doktori stomatologije odgovaraju za počinjenu povredu
pravila ponašanja u obavljanju stomatološke djelatnosti pred Časnim sudom pri
Komori.

Članak 53.

Kaznena i prekršajna odgovornost pred redovnim
sudovima, državnim upravnim tijelima ili disciplinska odgovornost u
zdravstvenoj ustanovi ili drugoj pravnoj osobi ne isključuju odgovornost
doktora stomatologije pred Komorom.

ArbitraŽa

Članak
54.

(1)
Članovi Komore mogu rješavanje međusobnog spora u obavljanju svoje djelatnosti
sporazumno povjeriti arbitraži Komore.

(2)
Imenovanje arbitra ili arbitražnog vijeća te druga pitanja vezana uz vođenje
arbitražnog postupka propisat će općim aktom Komora.

(3)
Odluka arbitraže ne može se pobijati redovnim pravnim lijekom niti pred
redovitim sudom. Odluka arbitraže o tužbenom zahtjevu ima prema strankama snagu
pravomoćne presude redovitog suda.

VIII.
OSIGURANJE KVALITETE PRUŽENE STOMATOLOŠKE USLUGE

StruČno
usavrŠavanje

Članak
55.

Doktor
stomatologije obvezan je za vrijeme obavljanja sto­matološke djelatnosti
stručno se usavršavati prema općem aktu Komore, što obuhvaća:

(1)
kontinuirano praćenje razvoja stomatoloških znanosti,

(2)
stjecanje novih saznanja.

Članak
56.

Poslodavac
je obvezan omogućiti doktoru stomatologije njegovo stručno usavršavanje i
platiti troškove stručnog usavr­šavanja, i to najmanje u opsegu koji mu
osigurava obnavljanje odobrenja za samostalan rad, a prema općem aktu Komore.

StruČni
nadzor nad radom doktora stomatologije

Članak
57.

(1) Komora obavlja stručni nadzor nad radom doktora
stomatologije.

(2) Stručni nadzor iz stavka 1. ovoga članka provodi
se sukladno općem aktu, koji donosi Komora uz suglasnost ministra nadležnog za
zdravstvo.

Članak 58.

(1) Za obavljanje stručnog nadzora, pri Komori se
osniva i imenuje Povjerenstvo za obavljanje stručnog nadzora nad radom doktora
stomatologije.

(2) Povjerenstvo iz stavka 1. ovoga članka obavlja
sljedeće poslove:

– donosi listu doktora stomatologije koji obavljaju
stručni nadzor;

– donosi stručna mjerila za obavljanje stručnoga
nadzora,

– izrađuje prijedlog godišnjeg programa stručnoga
nadzora koji donosi Izvršni odbor Komore,

– vodi evidenciju o obavljenome stručnom nadzoru i
predloženim, odnosno poduzetim mjerama,

– izrađuje godišnje izvješće o obavljenome stručnom
nadzoru,

– koordinira provođenje stručnoga nadzora sa
zdravstvenom inspekcijom ministarstva nadležnog za zdravstvo,

– obavlja i druge poslove u skladu sa Statutom i
općim aktima Komore.

Članak 59.

Za stručni nadzor nad radom doktora stomatologije u
sto­matološkoj ordinaciji, grupnoj praksi, zdravstvenim ustanovama i drugim
pravnim osobama, doktor stomatologije koji obavlja stručni nadzor mora imati
najmanje isti stupanj zvanja, kao i dok­tor stomatologije čiji se rad stručno
nadzire.

Članak 60.

(1) Stručni nadzor može biti redovit i izvanredni.

(2) Redoviti stručni nadzor provodi se u svim
stomatološkim ordinacijama, grupnim praksama, zdravstvenim ustanovama i drugim
pravnim osobama u kojima se obavlja stomatološka djelatnost, prema godišnjem
programu stručnog nadzora.

(3) Izvanredni stručni nadzor obavlja se u slučaju
pisane i potpisane pritužbe na rad doktora stomatologije, zahtjeva ministra
nadležnog za zdravstvo te drugih državnih tijela izvršne ili sudbene vlasti.

(4) Izvanredni stručni nadzor može se provesti i na
temelju saznanja koja ukazuju na potrebu izvanrednog stručnog nadzora (putem
javnih medija i sl.).

Članak 61.

 Doktor
stomatologije u stomatološkoj ordinaciji, grupnoj praksi, zdravstvenoj ustanovi
ili drugoj pravnoj osobi, obvezan je omogućiti obavljanje stručnog nadzora i
pružiti potrebne podatke i obavijesti.

Članak 62.

 Stručni
nadzor odnosi se osobito na:

– organizaciju rada i način poslovanja u
stomatološkoj ordinaciji, grupnoj praksi, zdravstvenoj ustanovi ili drugoj
pravnoj osobi,

– stručne kvalifikacije doktora stomatologije i
stomatološkog asistenta,

– opis poslova, prava i obveze te odgovornosti
stomatološkog asistenta,

– stručni rad doktora stomatologije,

– trajno usavršavanje doktora stomatologije,

– vođenje i čuvanje stomatološke dokumentacije.

Članak 63.

O obavljenom stručnom nadzoru vodi se zapisnik.
Zapisnik mora sadržavati utvrđeno činjenično stanje i prijedlog mjera.

Suradnja
Komore i zdravstvene inspekcije Ministarstva zdravstva

Članak
64.

(1)
Komora u obavljanju stručnog nadzora nad obavljanjem stomatološke djelatnosti,
surađuje sa zdravstvenom inspekcijom ministarstva nadležnog za zdravstvo.

(2) Ako
pri obavljanju nadzora Komora utvrdi povredu propisa i općih akata iz
djelatnosti zdravstva, obvezna je o tome bez odgađanja, a najkasnije u roku od
15 dana od dana saznanja, izvijestiti zdravstvenu inspekciju ministarstva nadležnog
za zdrav­stvo.

IX.
KAZNENE ODREDBE

Članak
65.

Novčanom
kaznom u iznosu od 5.000,00 do 10.000,00 kuna kaznit će se za prekršaj fizička
osoba koja ne ispunjavajući uvjete za obavljanje stomatološke djelatnosti pruža
stomatološku pomoć (članak 2. stavak 1.).

Članak
66.

Novčanom
kaznom u iznosu od 5.000,00 do 10.000,00 kuna kaznit će se za prekršaj doktor
stomatologije:

1. koji
obavlja stomatološku djelatnost izvan opsega odre­đenog odobrenjem za
samostalan rad (članak 6.),

2. uskrati pružiti hitnu stomatološku pomoć (članak
22. stavak 2.),

3. ako ne poštuje obvezu čuvanja profesionalne
stomatološke tajne (članak 27.),

4. ako ne izvrši obvezu prijavljivanja (članak 28.),

5. ako ne vodi i ne čuva stomatološku dokumentaciju u
skladu sa člankom 29. ovoga Zakona,

6. ako ne ispuni dužnost obavještavanja drugog
doktora stomatologije iz članka 32. ovoga Zakona.

X.
PRIJELAZNE I ZAVRŠNE ODREDBE

Nastavak
rada Komore

Članak 67.

Stupanjem na snagu ovoga Zakona Komora osnovana na
temelju Zakona o zdravstvenoj zaštiti (»Narodne novine« br., 75/93., 11/94.,
1/97 – pročišćeni tekst, 111/97., 95/00. i 129/00.) nastavlja s radom.

Rok
za usklaĐivanje Statuta i opĆih akata Komore

Članak 68.

(1) Komora je obvezna uskladiti svoj Statut i opće
akte s odredbama ovoga Zakona, u roku od šest mjeseci od dana stupanja na snagu
ovoga Zakona.

(2) Komora je obvezna donijeti opće akte određene
ovim Zakonom u roku od šest mjeseci od dana stupanja na snagu ovoga Zakona.

Postupci
u tijeku

Članak 69.

Postupci pred tijelima Komore koji su u tijeku na dan
stupanja na snagu ovoga Zakona, nastavit će se prema aktima na temelju kojih je
postupak započet.

Stupanje
na snagu Zakona

Članak 70.

Ovaj Zakon stupa na snagu osmoga dana od dana objave
u »Narodnim novinama«.

Klasa: 500-01/03-01/03
Zagreb, 17. srpnja 2003.

HRVATSKI SABOR

Predsjednik
Hrvatskoga sabora **Zlatko Tomčić,** v. r.

Zakon, NN 121/2003-1708